CELEX: 32016D2325
Language: bg
Date: 2016-12-19 00:00:00
Title: Решение за изпълнение (ЕС) 2016/2325 на Комисията от 19 декември 2016 година относно формата на свидетелството за инвентарния опис на опасните материали, издавано съгласно Регламент (ЕС) № 1257/2013 на Европейския парламент и на Съвета относно рециклирането на кораби (Текст от значение за ЕИП )

20.12.2016   
            
            
               BG
            
            
               Официален вестник на Европейския съюз
            
            
               L 345/131
            
         РЕШЕНИЕ ЗА ИЗПЪЛНЕНИЕ (ЕС) 2016/2325 НА КОМИСИЯТА
   от 19 декември 2016 година
   относно формата на свидетелството за инвентарния опис на опасните материали, издавано съгласно Регламент (ЕС) № 1257/2013 на Европейския парламент и на Съвета относно рециклирането на кораби
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1257/2013 на Европейския парламент и на Съвета от 20 ноември 2013 г. относно рециклирането на кораби и за изменение на Регламент (ЕО) № 1013/2006 и Директива 2009/16/ЕО (1), и по-специално член 9, параграф 1 от него,
   като има предвид, че:
   
               (1)
            
            
               С Регламент (ЕС) № 1257/2013 се установяват изисквания за корабособствениците, администрациите и признатите организации по отношение на разработването, прегледите и сертифицирането на инвентарните описи на опасните материали, съдържащи се в корабите.
            
         
               (2)
            
            
               В съответствие с изискванията на член 5 от Регламент (ЕС) № 1257/2013 корабите са задължени да разполагат на борда си с инвентарен опис на опасните материали.
            
         
               (3)
            
            
               Съгласно член 32 от Регламент (ЕС) № 1257/2013 това задължение се прилага за съществуващите кораби от 31 декември 2020 г., за новите кораби — не по-късно от 31 декември 2018 г., а за корабите, предназначени за рециклиране — от датата на публикуване на Европейския списък в съответствие с Регламент (ЕС) № 1257/2013.
            
         
               (4)
            
            
               Съгласно член 8 от Регламент (ЕС) № 1257/2013 прегледите на корабите се извършват от служители на администрацията или на овластена от нея призната организация. Целта на тези прегледи е да се потвърди, че инвентарните описи на опасните материали отговарят на приложимите изисквания на регламента.
            
         
               (5)
            
            
               Съгласно член 9, параграф 1 от Регламент (ЕС) № 1257/2013 след успешното приключване на първоначален преглед или на преглед при подновяване администрацията или овластена от нея призната организация издава свидетелство за инвентарния опис. Форматът на това свидетелство трябва да бъде в съответствие с допълнение 3 към Международната конвенция за безопасно и екологосъобразно рециклиране на кораби, приета на 15 май 2009 г. в Хонконг („Конвенцията от Хонконг“).
            
         
               (6)
            
            
               Мерките, предвидени в настоящото решение, са в съответствие със становището на Комитета по регламента относно рециклирането на кораби, създаден съгласно член 25 от Регламент (ЕС) № 1257/2013,
            
         ПРИЕ НАСТОЯЩОТО РЕШЕНИЕ:
   Член 1
   Свидетелствата за инвентарния опис, издавани и одобрявани съгласно член 9 от Регламент (ЕС) № 1257/2013, се изготвят съгласно формата, съдържащ се в приложението към настоящото решение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 19 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 330, 10.12.2013 г., стр. 1.
   
      ПРИЛОЖЕНИЕ